ئارێز عه‌بدوڵا: كشانه‌وه‌ی هاوپەیمانی لەهەڵبژاردن‌و داخستنی كەناڵی خەندان‌و هەڵوێستە نەرمەكانی دەستپێشخەری بەرهەم ساڵح بوو بۆ یەكێتی
د. بەرهەم گفتوگۆی گۆی ڕێكه‌وتنی سیاسیمان له‌گه‌ڵ ناكات ، بەڵكو گفتوگۆی گەڕانەوەی بۆ ناو یەكێتیمان له‌گڵ ده‌كات.ئەگەر د. بەرهەم بەفەرمی ڕایگەیاند گەڕاومەتەوە ناو یەكێتی ئەوكات ڕەنگە ببێتە یەكێك لە 5 كاندیدەكەی سەرۆك كۆمار بۆ ئەوەی سەركردایەتی بڕیاری لێ بدات."
له میانه ی وتووێژێكی ژیار محه مه د له به شی كوردی ده نگی ئه مریكا له گه ڵ ئارێز عەبدوڵا ئەندامی سەرکردایەتی یەکێتی نیشتمانی کوردستان،له باره ی هه ڵوێستی یه كێتی و كاندیده كانیه وه ، ئارێز عه بدوڵا وتی: سەرکردایەتی یەکێتی نیشتمانی کوردستان پێشوازی لەهەموو ئەو دەستپێشخەرییانە کرد کە دکتۆر بەرهەم لەدوای هەڵبژاردنەکان بەمەبەستی دەستپێکردنی گفتوگۆ بۆ گەڕانەوە بۆ ناو یەکێتی كردنی وە هەنگاوی بۆنا، لەوانەش هەڵوێستە نەرمەکانی، لێدوانەکانی، بەشداریکردنی لەکۆبونەوەکان، داخستنی کەناڵی خەندان وە هەروەها کشانەوە لەبەشداریکردن لەپڕۆسەی هەڵبژاردن، هاوکات ڕەتیشیدەکاتەوە بەشدارینەکردنی قەوارەکەی د.بەرهەم پەیوەندی بەساختەکاریەوە هەبێت و وتی" ئەوە تەنها دەستپێشخەری و هەنگاو بوو بۆ دەستپێکردنی گفتوگۆ لەگەڵ یەکێتی، ئەگەر وایە بۆچی گفتوگۆی یەکگرتن و هاتنەناوەوەی حیزبێکی ساختەکار دەکات؟ ئارێز عەبدوڵا ڕەتیشیکردەوە،ڕێکەوتنی سیاسی لەنێوان یەکێتی و هاوپەیمانی هەبێت، وتی" لای ئێمە وه ك یه كێتی، هاوپەیمانێتی واتا دکتۆر بەرهەم ئەویش گفتوگۆی هاتنە ناوەوەی ناو یەکێتیمان لەگەڵ دەکات نەک باسی ڕێکەوتنی سیاسی، ئەگەر هاته وه ناو یه كێتی به فه رمی ڕیگه یاند كه بۆته وه به یه كێتی ئەوکات ڕەنگە بتوانێت ببيتە یەكیک لەپێنج کاندیدەکەی کەلەناو سەرکردایەتی یەکێتی گفتوگۆی لەسەردەکرێت." ئارێز عەبدوڵا ئەندامی سەرکردایەتی یەکێتی نیشتمانی کوردستان لەبارەی ڕێکەوتنی پارتی و یەکێتی له سه ر پۆستی سه رۆك كۆماری عیراق وتی :تا ئێستا پارتی سوره له سه ر وه رگرتنی پۆستی سه رۆك كۆماری عیراق، له كۆبونه وه ی شه وی ڕابردوو نه گه یشتینه هیچ ڕێكه وتنێك،به ڵام دەبێت بەزوترین کات یەکلایی بکرێتەوە کاندید لەنێوان پارتی و یەکێتی ئەگەر پارتی و یەکێتی نەگەیشتنە ڕێکەوتن لەسەر کاندیدێکی دیاریکراو ئەوا پارتی و یەکێتی بەجیا هەریەکەیان کاندیدییان دەبێت، ئێمە خۆمان وەک یەکێتی کاندیدمان دەبێت خۆ عیراق لەسەر ئێـمە ناوەستێت." له باره ی كاندیده كانی یه كێتیشه وه بۆ پۆستی سه رۆك كۆماری عیراق ئارێز عه بدوڵا وتی" لە ئێستادا چوار کەس لەناو یەکێتیدا ناویان دێت بۆ کاندید بوون (د.فوئاد مەعسوم، د.محەمەد سابیر، کاک مەلا بەختیار، ئەگەر دکتۆر بەرهەم بەفەرمی ڕایگەیاند گەڕاوەتەوە ناو یەکێتی ئەوکات دەتوانێت ببێتە کاندید، تا نەگەڕێتەوە ناو یەکيتی کاندیدکردنی کارێکی زەحمەته ، مه رجی یه كێتی بۆ ئه وی ببێته یه كێك له كاندیده كان تا له سه ركردایه تی یه كێتی گفتوگۆی له سه ر بكات ئه وه یه ده بێت دكتۆر به رهه م به فه رمی ڕایبگه یه نێت گه ڕاوه ته وه ناو یه كێتی ئه وكات ڕه نگه ببێته یه كێك له پێنج كاندیده كه له ناو سه ركردایه تی یكێتی گفتوگۆی له سه ر ده كرێت." سەبارەت بەوەی ئایا ئەوە ڕێکەوتنی سیاسیە یا قسەکردنە لەسەر یەکگرتنەوەی هاوپەیمانی و یەکێتی؟ ئارێز عەبدوڵا وتی" ئێمە کەدەڵێین هاوپەیمانی واتای دکتۆر بەرهەم، کەدەڵێین دکتۆر بەرهەم واتای هاوپەیمانی، ئێـمە پێشوازیمان لەو دەستپێشخەریانەی دکتۆر بەرهەم کرد بۆ دانیشتن و ڕێکەوتنی یەکگرتنەوە، بۆیە نەخێر ئەوە ڕێکەوتنی سیاسی نیە لەنێوانمان تەنها گفتوگۆکردن و ڕێکەوتنی دکتۆر بەرهەمە بۆ ناو یەکێتی." ئارێز عەبدوڵا باسی لەوەشکرد، حیزبەکەی دکتۆر بەرهەم دەستپێشخەری باشی کردووە بۆ گەڕانەوەی بۆ ناو یەکێتی لەو ڕوەوە وتی" هەر ئەوەی لە بەشداری کردن لەهەڵبژاردنەکان کشایەوە یەکێک لەدەستپێشخەرییەکانی دکتۆر بەرهەم بوو بۆ یەکێتی." لەبارەی ئەوەی لەپێشوتردا حیزبی هاوپەیمانی بۆ دیموکراسی و خودی سەرۆکی هاوپەیمانێتیەکە، د.بەرهەم ڕایانگەیاند" بەهۆی نەبونی گرەنتی بۆ ئەوەی جارێکی تر ساختەکاری دوبارە ناکرێتەوە لەم هەڵبژاردنە وەک هەڵوێستێک بەشداری هەڵبژاردن ناکەن؟ ئارێز عەبدوڵا ڕەتی کردەوە و ڕایگەیاند" بەشداری نەکردنی قەوارەکەی دکتۆر بەرهەم دەستپێشخەریەک بوو بۆ یەکێتی کردی ، ئەگەر لەسەر ساختەکارییە ئەی چۆن گفتوگۆی ڕێکەوتن دەکەین؟ ئه گەر حیزبێک ئەوەندە پاک و بێگەردە وە حیزبەکەی تر ساختەکار بێت چۆن داوای ڕێکەوتنی لێ دەکات؟ خاڵێکی تر ئەی چۆن باسی یەکگرتنەوەمان لەگەڵ دەکات د.بەرهەم؟ چۆن باسی کاندیدکردنی لەلایەن یەکيتیەوە دەکات بۆ پۆستی سەرۆک کۆماری؟" ئەو ئەندامەی سەرکردایەتی یەکێتی نیشتمانی کوردستان ئاماژەی بە بۆچونی ناو حیزبەکەی کرد و وتی" لە ئێستادا دوو بۆچون لەناو سەرکردایەتی یەکێتی هەیە، بۆچونێکیان پێێ باشە یەکێتی کاندیدی بکات و دواتر لەکۆنگرە بگەڕێتەوە ناو یەکيتی لەوێ ڕایبگەیەنێت، بۆچونێکی تریشیان ئەوەیە کە لەسەرەتادا بگەڕێتەوە ناو یەکێتی ئنجا یەکێتی کاندیدی بکات، چونکە من بڕوام وایە قورسە تا بەڕێز دکتۆر بەرهەم لەدەرەوەی یەکێتی بێت کاندیدی بکات چونکە هەر جەماوەری یەکێتیش زۆرینەیان حەز دەکەن کەسێک کاندید بێت ئەندامی بێت نەک کەسێک لەدەرەوەی یەکێتی یا لەتەنیشت یەکێتی بێت." ئارێز عەبدوڵا هەڵوێست و پاساوی دوو بۆچونەکەی ناو سەرکردایەتی یەکێتی خستەڕوو، وتی" بۆچونێک هەیە گللەیی زۆر دەکات ودەڵێت، چۆن لەو کاتە ناسکەی دوای کۆچی دوایی جەنابی مام جەلال، د.به رهه م یەکێتی بەجیهێشت و لیستی جیاکردەوە و قسەی پێ وتین، بۆچونێکیش هەیە خۆشحاڵە دەڵێت" مادام ئێستاش گەڕایەوە هەر قەینا و باشە، بەڵام لەهه موو حاڵەتەکاندا سەرکردایەتی یەکێتی بەگشتی خۆشحاڵە بەو دەستپێشخەری و هەنگاوانەی دکتۆر بەرهەم بەمەبەستی گەڕانەوەی بۆ ناو یەکێتی ناوێتی." ئارێز عەبدوڵا تیشکی خستە سەر دەستپێشخەری و هەنگاوەکانی دکتۆر بەرهەم بۆ گەڕانەوەی بۆ ناو یەکێتی بەمەبەستی کاندیدکردنی بۆ پۆستی سەرۆک کۆماری عیراق و وتی"هەموو هەنگاوەکانی دکتۆر بەرهەم لەدوای هەڵبژاردن کە گرتنیه به ر بە ئاڕاستەی ڕێکەوتن و گفتوگۆ و یەکگرتنەوە بوو لەگەڵ یەکێتی نیشتمانی كوردستان، ئەو هەنگاوانەش بریتی بوو لە "هەڵوێستە نەرمەکانی، لێدوانەکانی، ئامادەبونی لەکۆبونەوەکان، داخستنی کەناڵی خەندان، پاشەکشە کردن لەهەڵمەتی هەڵبژاردنەکان، هەموو ئه و هەنگاو و دەستپێشخەریانە بەمەبەستی دەستپێکردنی گفتوگۆ بوو لەگەڵ یەکێتی، خۆی ئەو دەستپێشخەریەش هی کاک دکتۆر بەرهەم خۆی بوو کە لە ڕێیی هەندێک لەبرادەرەکانی خۆمانەوە هەوڵی دابێت بەڵام ڕەنگە هەوڵی لەدەرەوەی ئێـمەش هه وڵی دابێت بەس زیاتر هەوڵەکە لەڕێگای هەندێک هەڤاڵی خۆمانەوە بووە." بۆ وه رگرتنی بۆچونی هاوپه یمانی بۆ دیموكراسی و دادپه روه ری ده نگی ئه مریكا چندین جار په یوه ندی به هه ریه ك له مامۆستا محه مه د ڕه ئوف و سۆزان خاڵه شه هاب كرد، به ڵام وه ڵامی په یوه ندییه كانیان نه دایه وه .